b'\n_START_ARTICLE_\nStanko Dodig\n_START_SECTION_\n\xc5\xbdivotopis\n_START_PARAGRAPH_\nFra Stanko Dodig ro\xc4\x91en je 10. srpnja 1949. u Me\xc4\x91ugorju. Osnovnu \xc5\xa1kolu zavr\xc5\xa1io je u Me\xc4\x91ugorju i \xc4\x8citluku. U franjeva\xc4\x8dku klasi\xc4\x8dnu gimnaziju u Visokom upisao se 1968. godine. Franjeva\xc4\x8dki je habit odjenuo u Rijeci 1974., a teolo\xc5\xa1ki studij zavr\xc5\xa1io u Zagrebu gdje je polo\xc5\xbeio sve\xc4\x8dane zavjete i bio zare\xc4\x91en za sve\xc4\x87enika 26. lipnja 1977. godine. Mladu misu proslavio je u Me\xc4\x91ugorju 17. srpnja 1977., a 25 godina sve\xc4\x87eni\xc5\xa1tva proslavio je 14. srpnja u Rijeci, gdje je 26 godina bio \xc5\xbeupnik u crkvi Majke Bo\xc5\xbeje Lurdske, pet je puta bio gvardijan Kapucinskog samostana, \xc5\xbeupni i deset godina katedralni dekan, povjerenik Apostolata mora Rije\xc4\x8dke nadbiskupije. Po\xc4\x8dasni je gra\xc4\x91anin grada Rijeke i Kraljevice._NEWLINE_Vicepostulator je kauze za progla\xc5\xa1enje bla\xc5\xbeenim fra Ante Tomi\xc4\x8di\xc4\x87a, koji bi trebao postati prvi rije\xc4\x8dki bla\xc5\xbeenik._NEWLINE_Nakon 32 godine obitavanja u Rijeci, premje\xc5\xa1ten je u Dubrovnik. U velja\xc4\x8di 2012. godine izabran je za predsjednika Biskupijskog vije\xc4\x87a za ustanove posve\xc4\x87enog \xc5\xbeivota u Dubrova\xc4\x8dkoj biskupiji.'